Collin Greger, Author at LitNet
Collin, 'n gewese lugmaglid, staatsamptenaar en besigheidseienaar, het sy kinderjare deurgebring in Magaliesburg, George en Sasolburg as middelste kind van 'n groot gesin. Hy het verskeie hoërskole bygewoon en is 'n voormalige koshuisbrak van Koppies en Petrus Steyn.
As 'n selfopgelegde en geharde alleenloper het hy op die ouderdom van 24 'n trotse enkelouer van 'n 6-maande-oue baba geword. Sy rustelose nomadiese bestaan het hom regoor Suid-Afrika geneem en later na die buiteland waar hy tans werk as Engels onderwyser en vryskut redakteur.
Hy is soms impulsief en ongeduldig, sporadies anti-sosiaal en gekompliseerd, en is 'n ongeneesbare koffie-en-sigaret-mens. Hy is lief vir sy kind, reis, lees, fotografie, ou motors en musiek.
"'n Ongedurige skoonma is nie 'n ding waarmee 'n man sukkel nie. Soos dit toe ook nou gebeur, kry ek vermoedelik die duiwel se eie sussie vir 'n skoonma, en ek en sy kan van meet af aan nie vatplek kry aan mekaar nie."
"Toe kry ons die nuus – ouma Marie is oorlede en ons moet almal begrafnis toe. Niemand is besonder lus om te gaan nie want sy was maar 'n moeilike entjie mens, nie besonder geliefd nie. Maar, plig is plig en reëlings word dus getref."
"Die snaakse gevoel as jy by die graf sit en dit voel nie of Ma daar is nie. Sy het nogal 'n sterk teenwoordigheid gehad, jy het van haar geweet."